Halko 15/2017

3.11.2017

Exactum A118, Gustav Hällströmin katu 2b

Paikalla:

Lauri Kangassalo, pj

Essi Salmenkivi, sihteeri

Siiri Turtola

Susanna Hällsten

**1. Kokouksen avaaminen**

Avataan kokous klo 17:12.

**2. Laillisuus ja päätösvaltaisuus**

Todetaan kokous laillisesti koollekutsutuksi ja päätösvaltaiseksi.

**3. Työjärjestyksen hyväksyminen**

Hyväksytään työjärjestys muutoksitta.

**4. Edellisen kokouksen pöytäkirjan hyväksyminen**

Korjataan virheellinen nimi kohdassa 5. Hällsten muutetaan Turtolaksi. Hyväksytään pöytäkirja muutoksin.

**5. Ilmoitusasiat**

Kangassalo puhuu kokouskäytännöistä. Kannustaa kokoustajia ilmoittamaan kättä nostamalla, mikäli haluavat puheenvuoron eivätkä sitä saa.

Ullakkosauna Kekkonen varattu 11.12 vaalikokouksen jälkeiseen hallituksen virkistäytymiseen. Hinta 55€.

Tanssistudio Shamsinan kanssa kommunikoitu. Tehty sponsorointisopimus, lisätiedot löytyvät hallituksen Drivesta 4. produktio -> tuotanto -kansiosta.

Gloriaan on lähetetty allekirjoitettu sopimus neljästä esityspäivästä, mutta Gloria ei vielä vastannut.

Speksin tilinumero vaihtuu. Kuuden kuukauden siirtymäjakso, jolloin vanhaan tilinumeroon lähetetyt rahat ohjautuvat uudelle tilille.

Manninen ilmoittaa Kangassalon kautta olevansa poissa 23.11.-14.12. Tämän ajan taloudenhoitajan tehtäviä hoitaa Kangassalo.

Manninen ilmoittaa Kangassalon kautta, että fyysikkojen opiskelijahuone, johon speksin posti on tähän asti tullut, haluaa Speksin toimittavan postilaatikon huoneelle. Kangassalo toimittanut postilaatikon, mutta se ei kelvannut.

Manninen ilmoittaa Kangassalon kautta, että Speksin hallitusvirasta kiinnostunut fuksi on ollut häneen yhteydessä.

**6. Menneet tapahtumat**

31.10. Eksku fyysikkospeksiin. Turtola ja Hällsten olivat paikalla, yhteensä kävijöitä oli 13. Esitys Gloriassa, joten paikallaolijat miettineet tilan ominaisuuksia esityksestä nauttimisen ohessa.

26.10. esitys Biostatistiikan seminaarissa/vuosijuhlassa. Improesitys onnistui hyvin, samoin tanssi. Salmenkivi ei ole vielä lähettänyt laskua, hoitaa.

**7. Tulevat tapahtumat**

4.11.-6.11. Kumpulan järjestöjen yhteisristeily. Salmenkivi ja Henrik pitävät rastin laivasuunnistuksessa.

Interspeksiaalisitsit 9.11. Neljä paikkaa jäljellä. Pohditaan, minkä kanavan kautta vapaista paikoista tiedotetaan jäsenille. Kangassalo ehdottaa, että vastaavat lisätään admineiksi Kumpulan Speksi 2018-ryhmään ja vastaavat lisäävät tiimiläisensä ryhmään. Tätä ryhmää voisi käyttää tiedotukseen, mm. interspeksuaalisitsien mainostamiseen.

Uusien ilta pikkujouluhengessä 26.11. Hällsten hoitaa. Mainostus sähköpostitse.

10.4. varattu Alina-sali viimeisen esityksen jälkeen.

**8. Produktion kuulumiset**

Holopainen kertoo Slackin kautta casting kuulumisia. Ensimmäisessä casting-tilaisuudessa ollut 2 henkeä, toisessa 5. Järjestetään kolmas casting-tilaisuus, koska 4 henkeä ilmoittanut olevansa kiinnostunut, mutta ei päässyt ensimmäiseen eikä toiseen castingiin. Holopainen pyytää varaamaan Wilhelmsson-salin 13.-19.11. viikolle. Wilhelmsson täynnä, samoin Ulrika-tila. Varataan kokoustila A118 Exactumista tiistaille 14.11. klo 15-19.

**9. Ympäristö- ja yhdenvertaisuussuunnitelman esittely**

Turtola esittelee laatimansa ympäristö- ja yhdenvertaisuusohjelman. Päätetään esitellään ympäristö- ja yhdenvertaisuusohjelmat vaalikokouksessa ja päätetään silloin niiden käyttöönotosta.

**10. Toimintasuunnitelman läpikäynti ja päivittäminen**

Kangassalo esittelee päivityksiä toimintasuunnitelmaan.

**11. Muut esille tulevat asiat**

Salmenkivi ilmoittaa olevansa erittäin kiireinen marraskuussa.

Turtola pohtii valo- ja äänitekniikan rekryn tilannetta. Olisi kiinnostunut järjestämään tapaamista kyseisten tiimiläisten ja kiinnostuneiden kesken.

**12. Seuraava kokous**

Kangassalo tekee doodlen.

**13. Kokouksen päättäminen**

Päätetään kokous klo 18:56.